es en en gl gl gl eo gl gl gl en gl en en en gl gl gl en gl es gl gl gl gl es gl gl gl gl en gl gl gl gl gl gl gl gl es es gl gl gl gl en gl gl gl gl gl gl gl es gl gl gl gl gl gl gl gl gl gl gl gl es gl gl gl gl gl gl gl gl gl es es es es gl es gl gl gl gl gl gl gl gl gl gl gl it gl gl es es es es es gl gl gl es gl gl gl gl gl es gl gl gl gl gl gl gl gl es gl gl gl es gl es gl es de en gl es gl gl gl gl gl gl es en gl es de en gl es gl gl es gl gl gl gl gl es es en en en es en en gl es de gl gl es es gl gl gl gl gl gl gl gl gl en en es en gl pl de en gl fr gl gl gl gl gl gl gl gl gl gl es es es es es es es es es es ca es gl pl de en gl es gl gl gl gl gl gl gl gl gl gl gl gl gl es es es es es es pt es es es ca es gl pl de gl gl es es gl gl gl gl es es ca ca sk sk ca es gl pl de gl gl es gl gl gl gl gl gl gl gl en es es es en en es gl es de gl gl es gl gl gl gl gl gl gl en es en en es es en es gl es de gl gl es gl gl gl gl gl gl gl es es en es en es es gl es de en gl es gl es gl gl gl gl gl gl es en gl en en gl eo de en gl es gl gl gl gl gl gl gl en en es en en es es es gl es de en gl es gl gl es gl gl gl gl es es pt es es gl gl gl es gl gl gl gl gl gl gl gl gl gl gl gl gl gl gl es gl lt gl en gl en gl gl gl gl gl es eo gl es gl uk en gl gl gl gl gl es gl es it pt es gl gl pt gl gl en es sv en ceb gl es zh en gl gl gl gl ca gl gl gl gl pt gl es gl es it pt es gl gl pt gl gl en es sv en ceb es hbs_lat en gl en
Buscó por el término 13 - Vinetas desde o Atlántico | A Coruña
If you didn't find what you were looking for, try a new search!
Diario Viñetas 2016: Sábado, 13 de agosto
Continuamos co noso Diario Viñetas, no que resumimos a actividade diaria do Festival Internacional da Historieta da Coruña.
Este pasado venres celebráronse as últimas rodas de prensa. Rubén Pellejero, Juan Díaz Canales, Jorge González e Daniel Torres atenderon ás preguntas dos medios.
Pola tarde chegou un dos eventos máis esperados por todos os afeccionados: a primeira sesión oficial de firmas, coa presenza dos autores invitados. A diferenza do pasado ano, esta sesión realizouse no Kiosco Alfonso. O público concentrouse especialmente ante dous dos maiores reclamos de edición de Viñetas desde o Atlántico, Chris Claremont e o equipo creativo formado por Pellejero e Díaz Canales, aínda que todos en maior ou menor medida tiveron unha tarde ocupada e entretida, gozando en compañía de todos os lectores e compartindo curiosidades e anécdotas. Agradecémosvos unha vez máis a paciencia demostrada durante as esperas.
Ao mesmo tempo que se producía esta sesión de firmas, no Kiosco Alfonso continuaba a actividade, coa conferencia de Jorge González. González fixo un repaso por toda a súa carreira, nunha charla que se alargou, para alegría de todos, moito máis do esperado. Acompañado de Miguelanxo Prado, o autor arxentino realizou un percorrido por obras como Hate Jazz ou Fueye, que lle outorgaron fama internacional. A versatilidad do autor foi unha das características que chamou a atención do público presente, que, malia a coincidencia de horario coa sesión de firmas, non se quixo perder nin un detalle desta esperada conferencia.
12:00- 13:30 Última sesión de firmas oficiais de Viñetas desde o Atlántico 2016, en Kiosco Alfonso
18:30 Conferencia de Chris Claremont, en Kiosco Alfonso. Último acto oficial de Viñetas 2016.
Diario Viñetas 2016: Sábado, 13 de agostoVinetas2016-08-13T09:02:02+02:00
Diario Viñetas 2015: Xoves, 13 de Agosto
Continuamos co noso Diario Viñetas, no que resumimos a actividade diaria do Festival Internacional da Historieta da Coruña
Na xornada de onte tivemos non houbo un minuto de descanso dentro das actividades de Viñetas 2015. Ao longo da mañá e da tarde sucedéronse os eventos. A primeira hora do día Alfonso Zapico, Ana Oncina e Martín Romero atenderon aos medios de comunicación na roda de prensa oficial celebrada no Kiosco Alfonso. Pouco despois, Ana Miralles foi a protagonista nese mesmo espazo, cun novo encontro profesional na que a artista explicou algunhas interioridades do seu proceso de creación e o tratamento da súa obra.
Pola tarde, os mozos de Estirpe, a película, proxectaron o moi esperado tráiler do seu proxecto cinematográfico. Foi un evento algo accidentado, debido a algúns problemas técnicos alleos á organización de Viñetas 2015, que provocaron certo atraso no horario previsto. Por sorte, todo puido solucionarse, e trala presentación, os presentes puideron gozar das primeiras imaxes en movemento da película.
Ao mesmo tempo, no PALEXCO, Mai Egurza protagonizó a primeira sesión de firmas oficial desta edición de Viñetas 2015. Recordade que todas as sesións de firmas oficiais celebraranse neste espazo, tanto o venres como o sábado. Tedes toda a información neste enlace. A debuxante de El Paseo de los Sueños asinou algúns exemplares da súa obra e ata tivo tempo de compartir algunhas curiosidades cos lectores, como foi o caso dun dos clubs de lectura das Bibliotecas Municipais da cidade que aproveitaron para sacarse unha foto coa autora.
Sobre as 19:00 comezou a primeira conferencia do día, protagonizada por Martín Romero. O xove autor galego falou sobre diversos aspectos das súas obras máis coñecidas e sobre o proceso de creación. Malia a súa mocidade, Martín ha cosechado un gran éxito tanto fose como dentro de España, grazas entre outras cousas a un elemento do que se falou moito e moi ben durante a conferencia: ese subtexto que sempre aparece en todas as súas historias, case de xeito involuntario, e que outorga a cada historia unha segunda lectura, como é o caso dos orixinais Episodios Lunares. Martín falou ademais da súa experiencia na Casa dos Autores de Angoulême, unha das capitais mundiais do mundo do cómic.
Para pechar o día, tamén no Kiosco Alfonso celebrouse a conferencia protagonizada por Keko. Ante un salón de actos abarrotado, Keko compartiu anécdotas sobre a súa extensa carreira, os seus encargos para diversos medios e numerosas curiosidades sobre o proceso de traballo, antes e logo de “era do ordenador”. Aínda que houbo tempo para citar e comentar detalles de toda o seu bibliografía, Yo, Asesino, a novela gráfica que realizou xunto con Antonio Altarriba, centro a atención durante boa parte do tempo. Keko comentou que espera volver colaborar co guionista, aínda que non ten claro si será unha segunda parte de Yo, Asesino ou ben unha historia completamente diferente. A conferencia finalizou tras abordar diversos aspectos sobre os paralelismos entre a realidade e a ficción, o xénero negro, curiosidades sobre a portada do libro e sobre a dinámica de traballo con Altarriba.
Para terminar, recordámosvos os eventos máis destacados que están programados para hoxe, Xoves 13 de Agosto de 2015. Para máis información sobre as actividades paralelas, non dubidedes en visitar a sección Rúa da BD. E, por suposto, as exposicións están abertas ao público, de xeito gratuito. ¡Non dubidedes en visitalas!
10:30 Encontro profesional, con Alfonso Zapico (só para profesionais acreditados)
18:30 Conferencia con Joaquín López Cruces, en Kiosko Alfonso
19:45 Conferencia con Raquel Córcoles (Moderna de Pueblo), en Kiosko Alfonso
Diario Viñetas 2015: Xoves, 13 de AgostoVinetas2017-05-26T00:52:34+02:00
Novo horario para o “Encontro profesional” do xoves 13 de agosto
Como xa sabedes, desde fai uns anos en Viñetas desde o Atlántico véñense celebrando unha serie de “Encontros profesionais”, nos que profesionais acreditados do mundo do cómic reúnense con algúns dos convidados do Festival Internacional da Historieta da Coruña.
Do mesmo xeito que outros eventos do festival, estes encontros tamén están suxeitos a diversas circunstancias e a posibles cambios de horarios. É por iso que o encontro profesional que este ano protagonizará Alfonso Zapico o vindeiro xoves 13 de agosto cambiará o seu horario. Iniciarase finalmente ás 10:30 horas, no Kiosco Alfonso, e non ás 12:00 horas como estaba previsto.
O resto de encontros profesionais manteñen o seu horario e ubicación. como podedes ver na sección “Encontros Profesionais”.
O AGARIMO CÓMPLICE DUNHA CIDADE QUE SE ENTREGA A VIÑETAS
A afluencia de público ás salas de exposicións, á Rúa da BD e ás charlas cos autores convidados confirman o éxito e o pulo do Salón Internacional do Cómic da Coruña no seu 25 aniversario
“O modelo dun evento como Viñetas só é concebible e desenvolvible desde o público. A non existencia destas opcións sería dramático para a cultura desde unha concepción democrática e de excelencia”, sinala o debuxante Premio Nacional de Cómic 2013 Miguelanxo Prado, director do Festival.
As salas de exposicións a rebordar. A actividade na Rúa da BD, incesante. Os encontros cos autores convidados á 25 edición de Viñetas desde o Atlántico co aforo completo e cos afeccionados de pé. En resumo, o “abarrote” cómplice dunha cidade que se entrega ao seu Salón Internacional de Cómic, un festival consolidado e agarimado polos coruñeses e os miles de afeccionados e turistas que cada ano, en agosto, se achegan ata o centro para retratarse cos personaxes de cómic que se agochan en cada esquina e para mergullarse nunha Coruña de banda deseñada.
Cando onte á noite remataron as derradeiras charlas do programa de Viñetas desde o Atlántico 2022 (a do francés Pierre Alary, autor de Don Vega, e as dos creadores de Blacksad Juanjo Guarnido e Juan Díaz Canales) chegou á súa fin unha semana de reencontros de moitos amigos da banda deseñada, creadores que se foron atopando nestes 25 anos, confirmando que seguen creativamente tanto ou máis potentes. Durante estas dúas décadas e media pasaron polo festival máis de 275 creadores, consagrados e noveis, unha nómina na que se rexistran boa parte dos popes da Novena Arte nacional e internacional. “Neste tempo, puidemos ver como se van incorporando novas autoras e autores que manteñen o nivel ben alto e abren novas opcións e formas de entender a historieta”, explica Miguelanxo Prado, director de Viñetas. Para Prado, sempre é xenial “este reencontro entusiasta co público, cuxa complicidade non podemos senón agradecer un ano máis; as exposicións estiveron abarrotadas todos os días e a feira dos libreiros súperactiva; chea a sala de conferencias nos encontros cos creadores invitados”. “Esta é a edición que nos reafirma na diagnose da boa saúde creativa do cómic español en todos os ámbitos e mercados e na aparición de novas xeracións de autores nos que a media de homes e mulleres xa está naturalmente equilibrada”.
Espazo cultural público fronte á oferta da iniciativa privada
O debuxante Miguelanxo Prado teima en defender o carácter público deste tipo de iniciativas. “Coa traxectoria e perspectiva destes 25 anos de Viñetas non podemos senón defender a necesidade de que exista un espazo cultural público alternativo á oferta que se pode facer desde a iniciativa privada. O modelo dun evento como o noso só é concebible e desenvolvible desde o público. A non existencia destas opcións sería dramático para a cultura desde unha concepción democrática e de excelencia”.
Os orixinais das exposicións de Viñetas continuarán ao dispor do público nas distintas salas municipais ata o 4 de setembro.
O AGARIMO CÓMPLICE DUNHA CIDADE QUE SE ENTREGA A VIÑETASViñetas desde o Atlántico2022-08-15T12:19:53+02:00
A afluencia de público ás salas de exposicións, á Rúa da BD e ás charlas cos autores convidados confirman o éxito e o pulo do Salón Internacional do Cómic da Coruña no seu 25 aniversario
“O modelo dun evento como Viñetas só é concebible e desenvolvible desde o público. A non existencia destas opcións sería dramático para a cultura desde unha concepción democrática e de excelencia”, sinala o debuxante Premio Nacional de Cómic 2013 Miguelanxo Prado, director do Festival.
As salas de exposicións a rebordar. A actividade na Rúa da BD, incesante. Os encontros cos autores convidados á 25 edición de Viñetas desde o Atlántico co aforo completo e cos afeccionados de pé. En resumo, o “abarrote” cómplice dunha cidade que se entrega ao seu Salón Internacional de Cómic, un festival consolidado e agarimado polos coruñeses e os miles de afeccionados e turistas que cada ano, en agosto, se achegan ata o centro para retratarse cos personaxes de cómic que se agochan en cada esquina e para mergullarse nunha Coruña de banda deseñada.
Cando esta noitiña rematen as derradeiras charlas do programa de Viñetas desde o Atlántico 2022 (a do francés Pierre Alary, autor de Don Vega, e as dos creadores de Blacksad Juanjo Guarnido e Juan Díaz Canales) chegará á súa fin unha semana de reencontros de moitos amigos da banda deseñada, creadores que se foron atopando nestes 25 anos, confirmando que seguen creativamente tanto ou máis potentes. Durante estas dúas décadas e media pasaron polo festival máis de 275 creadores, consagrados e noveis, unha nómina na que se rexistran boa parte dos popes da Novena Arte nacional e internacional. “Neste tempo, puidemos ver como se van incorporando novas autoras e autores que manteñen o nivel ben alto e abren novas opcións e formas de entender a historieta”, explica Miguelanxo Prado, director de Viñetas. Para Prado, sempre é xenial “este reencontro entusiasta co público, cuxa complicidade non podemos senón agradecer un ano máis; as exposicións estiveron abarrotadas todos os días e a feira dos libreiros súperactiva; chea a sala de conferencias nos encontros cos creadores invitados”. “Esta é a edición que nos reafirma na diagnose da boa saúde creativa do cómic español en todos os ámbitos e mercados e na aparición de novas xeracións de autores nos que a media de homes e mulleres xa está naturalmente equilibrada”.
Espazo cultural público fronte á oferta da iniciativa privada
O debuxante Miguelanxo Prado teima en defender o carácter público deste tipo de iniciativas. “Coa traxectoria e perspectiva destes 25 anos de Viñetas non podemos senón defender a necesidade de que exista un espazo cultural público alternativo á oferta que se pode facer desde a iniciativa privada. O modelo dun evento como o noso só é concebible e desenvolvible desde o público. A non existencia destas opcións sería dramático para a cultura desde unha concepción democrática e de excelencia”.
Mañá, domingo, é tempo de despedidas. Durante a xornada deixarán A Coruña os debuxantes e guionistas convidados a esta 25 edición de Viñetas: Pierre Alary, Juanjo Guarnido, Juan Díaz Canales, Alicia Jaraba, Borja González, Mayte Alvarado, Sergi San Julián, Emma Ríos, David Rubín, Dani Bermúdez, Fidel de Tovar, Fernando de Felipe e Jesús Alonso Iglesias. Pero queda a súa obra, centos de orixinais que continuarán expostos nas distintas salas municipais ata o 4 de setembro. E a Rúa da BD estará aberta toda a xornada, para que os máis rezagados fagan as súas últimas compras editoriais.
O ABARROTE CÓMPLICE DUNHA CIDADE QUE SE ENTREGA A VIÑETASViñetas desde o Atlántico2022-08-13T12:13:18+02:00
DANI BERMÚDEZ E FIDEL DE TOVAR, OS REFERENTES DO MANGA EN ESPAÑA, E MAIS O DEBUXANTE DA OSCARIZADA ANIMACIÓN DE SPIDERMAN, JESÚS ALONSO IGLESIAS, PROTAGONIZAN VIÑETAS ESTE MÉRCORES
Os encontros cos afeccionados serán, coma sempre, na sala de conferencias do Kiosco Alfonso, sede central do salón do cómic coruñés
Bermúdez e De Tovar son debuxante e guionista, respectivamente, das aclamadas Arashiyama e Liquid memories, obras que, por primeira vez, se alzaron dúas veces consecutivas co premio do festival Manga Barcelona (18.15 h). O debuxante que achegou o seu talento a unha das producións de Marvel máis valoradas dos últimos anos ten quenda ás 19.30 horas.
O Salón do Cómic da Coruña Viñetas desde o Atlántico enfronta o ecuador da súa 25 edición co mesmo éxito de público diverso e interxeracional que o caracterizou durante o seu cuarto de século de existencia. Unha efemérides que a organización quixo aproveitar para repasar o que sucedeu na banda deseñada nestas dúas décadas e media transcorridas desde a creación do festival promovido polo Concello coruñés. Esta mirada inclúe exposicións de orixinais de autores que están a protagonizar o cambio actual do cómic español e tamén os daqueles que triunfaron nos seus múltiples mundos paralelos, como os protagonistas das charlas de mañá mércores: o tándem Fidel de Tovar (guionista) e Dani Bermúdez (debuxante), referentes do manga feito en España, e Jesús Alonso Iglesias, responsable da imaxe de Spiderman, o último grande éxito de animación cinematográfica estadounidense, gañadora dun Óscar.
Bermúdez e De Tovar departirán cos afeccionados a partir das 18.15 horas e Alonso Iglesias farao desde as 19.30 h. Coma sempre, os encontros cos autores serán na sala de conferencias do Kiosco Alfonso, sede central de Viñetas. Ademáis da asistencia presencial, as conversas poderanse seguir en directo a través da canle de Youtube de Viñetas, nesta ligazón  ConversasViñetas
A fascinación que comparten polo idioma e mais a cultura xaponesa o debuxante Dani Bermúdez e o guionista Fidel de Tovar cristalizou nun equipo creativo de manga occidental, “mangakas”, con éxitos editoriais multipremiados como Arashiyama, la montaña de los deseos (2017), obra gañadora do concurso manga de Norma Editorial, premio ao mellor mangaka español no Héroes Manga Madrid 2018 e, ademais, proposta gañadora do festival Manga Barcelona. O seu seguinte traballo Liquid memories obtivo tamén o premio á Mellor Manga Nacional no Manga da cidade condal, convertendo aos autores nos primeiros en alzarse con este galardón dúas veces consecutivas.
Dani Bermúdez estudou Belas Artes na escola Llotja e Ilustración na escola Joso. En 2005 publicou a súa primeira serie manga, Onegai Señorita, na revista Line Magazine. Tamén participou en dúas obras colectivas, ambas publicadas por Letrablanka Editorial: Let’s cook! (2012) e Olympics (2013). Fidel de Tovar formouse en narración no Ateneo de escritura de Barcelona e en fotografía documental no CFD. A atracción pola cultura nipoa levoulle a crear en 2013 a fotorreportaxe Hanami sobre a floración da cerdeira en Xapón, coa que gañou o premio ao mellor documental de revista Piel de Foto. Tamén foi publicado na revista sobre tendencias xaponesas Eikyô.
Arashiyama foi o primeiro traballo de ambos os dous, un coma debuxante único e o outro coma guionista. Trátase dun  relato que parte dunha antiga lenda: quen coroa o Arashiyama á noitiña do cuarto día de lúa chea do ano, obtén un desexo dos deuses. Por iso é polo que os pequenos Shin e Sumie escápense de casa da súa avoa para pedirlles que os seus pais regresen da súa “longa viaxe polo ceo”. Desde que traballan de consún, Bermúdez e De Tovar traducen, maquetan e deseñan para varias editoriais. Adoitan amosar o seu proceso de creación en directo a través de Twitch.
Os orixinais da obra deste tándem creativo exhíbense na sala de exposicións municipal Palexco.
Oscar á mellor animación 20219
Jesús Alonso Iglesias é licenciado en Belas Artes pola Universidade de Madrid. Traballou no campo do deseño, a ilustración e a animación nos estudos Milímetros e Fanciful Arts. Neste último campo achegou o seu talento a unha das producións de Marvel máis valoradas dos últimos anos e gañadora do Óscar á mellor película de animación en 2019: Spider-man. Un nuevo universo.  Nunha primeira fase participou no deseño de personaxes xunto a outros artistas para, posteriormente, levar a cabo o seu desenvolvemento final xunto a Shiyoon Kim. Debutou no cómic en 2010 con Silhouette, guionizado por Víctor Santos, un súper heroe que protexe París da ocupación nazi durante a II Guerra Mundial. Dous anos máis tarde, Alonso Iglesias e Santos volven sobre este mesmo personaxe en Silhoutte. Arcángeles oscuros.
A súa carreira dá un salto cualitativo con El Fantasma de Gaudí (2015), obra na que asina o guión El Torres e que lles valeu o Premio a Mellor Obra no Salón do Cómic de Barcelona 2016 e o nomeamento aos premios Eisner e Harvey de 2018. En 2016 publicou PDM. Paquet de Merda, o seu primeiro traballo para o mercado francobelga. Trátase dunha autobiografía de ficción do propio guionista, Pierre Paquet, director da editorial francesa homónima que co-protagoniza a obra co seu can. Ao ano seguinte, Alonso Iglesias deu un nuevo xiro á súa carreira con Los Dalton, obra baseada nos arquienemigos de Lucky Luke. Con guión de Olivier Visonneau e un enfoque realista, conta como os famosos irmáns, perseguidos por todos os corpos de policía do país, deciden fuxir a Arxentina.
Os orixinais de Jesús Alonso Iglesias están no Kiosco Alfonso.
Ademais das salas de exposicións municipais nas que se exhiben os orixinais dos autores invitados –Kiosco Alfonso, Palexco, Pazo de María Pita e Salvador de Madariaga-, a 25 edición de Viñetas desde o Atlántico esténdese por outros espazos. A Torre de Hércules multiplicarase por vinte e cinco. No monumento símbolo da cidade están os carteis que foron a imaxe do salón internacional neste cuarto de século, incluído o deste 25 aniversario, obra de Miguelanxo Prado (como o foi aquel da primeira edición). O cartel serviu asemade de inspiración do selo correos conmemorativo desta vixésima quinta Viñetas.
O festival recupera como espazo expositivo o Aquarium Finisterrae. Alí está Viñetas: a ciencia dos océanos, unha exposición comisariada por Toni Guiral que achega aos visitantes ao mundo científico a través do cómic e que está dedicada á memoria de Paco Franco (Francisco Franco del Amo), director técnico  do centro, científico e amigo leal do festival, falecido en setembro do pasado ano.
DANI BERMÚDEZ E FIDEL DE TOVAR, OS REFERENTES DO MANGA EN ESPAÑA, E MAIS O DEBUXANTE DA OSCARIZADA ANIMACIÓN DE SPIDERMAN, JESÚS ALONSO IGLESIAS, PROTAGONIZAN VIÑETAS ESTE MÉRCORESViñetas desde o Atlántico2022-08-10T12:07:32+02:00
VIÑETAS DESDE O ATLÁNTICO 2022, UNA INVITACIÓN PARA RECORRER LO ACONTECIDO EN EL NOVENO ARTE EN ESTE CUARTO DE SIGLO DE LA MANO DE REFERENTES DEL COMIC
VIÑETAS DESDE O ATLÁNTICO 2022, UNA INVITACIÓN PARA RECORRER LO ACONTECIDO EN EL NOVENO ARTE EN ESTE CUARTO DE SIGLO DE LA MANO DE REFERENTES DEL COMIC
VIÑETAS DESDE O ATLÁNTICO 2022, UNA INVITACIÓN PARA RECORRER LO ACONTECIDO EN EL NOVENO ARTE EN ESTE CUARTO DE SIGLO DE LA MANO DE REFERENTES DEL COMIC
Viñetas desde o Atlántico2022-08-02T13:19:43+02:00
1998-2022, o Salón Internacional do Cómic da Coruña cumpre os seus primeiros 25 anos
VIÑETAS DESDE O ATLÁNTICO 2022 CONVIDA A PERCORRER TODO AQUILO QUE ACONTECEU NESTE CUARTO DE SÉCULO NA NOVENA ARTE DA MAN DOS REFERENTES DA BANDA DESEÑADA
David Rubín e Emma Ríos expoñerán no Quiosco Alfonso os seus últimos traballos
Os orixinais de “El Buscón” de Alain Ayroles e Juanjo Guarnido, e mesmo o último “Blacksad” de Guarnido e Juan Díaz Canales, exhibiranse en María Pita.
A inesquecible Esther, de Purita Campos, incorpórase á familia de personaxes comiqueiros que toman a cidade durante o Salón do Cómic
Estaba moi claro. O programa do 25 aniversario do Salón Internacional do Cómic Viñetas desde o Atlántico impulsado polo Concello de A Coruña desde 1998 non podía facer outra cousa que repasar o que aconteceu na Novena Arte nestas dúas décadas e media que leva ás costas. “Desde o principio tivemos clara a liña de traballo” –explica o director do Salón, o debuxante Miguelanxo Prado, Premio Nacional de Cómic 2013- “que tanto os convidados como as exposicións de Viñetas 2022 (do 8 ao 14 de agosto) amosasen unha mestura da nostalxia daqueles primeiros anos; que plasmasen a satisfacción do camiño percorrido por Viñetas e, por que non dicilo, tamén o orgullo que nos cabe polos resultados obtidos. Pensamos en empezar a viaxe naqueles que nin sequera naceran cando chegou Viñetas desde o Atlántico –engade Prado- ou nos nenos lectores dos tebeos que había daquela. Por iso convidamos a Alicia Jaraba, quen, por ser a filla dun autor de cómic, viviu todo ese proceso moi de preto e dende ben cativa: indo co pai de festival en festival ata chegar a ser quen é hoxe en día, a autora de banda deseñada que nos engaiolou a todos co seu Soy la Malinche. Doutra banda, quixemos mirar para eses mozos afeccionados que viñan por Viñetas nas súas primeiras edicións, como foi David Rubín (Gran hotel Abismo) ou Emma Ríos (La cosa del pantano: cuentos de la ciénaga, e que se converteron nos artistas recoñecidos internacionalmente que son hoxe, cunha traxectoria que resulta incuestionable”.
Outro dos eidos sobre os que se traballou ten que ver cos artistas que xa despuntaban daquela e agora son un referente mundial indiscutible: Juanjo Guarnido e Juan Díaz Canales. As súas obras son das poucas que contan cun gran público e cun mercado universal: están editadas en todas as linguas imaxinábeis e mesmo en todos os países nos que se poda pensar. Un dos pratos fortes destas vodas de prata que imos celebrar vai ser tanto a mostra dos orixinais de El Buscón en las Indias –o Guarnido que, con guión de Alain Ayroles coma os dese Todo Cae, no que o tándem Guarnido e Canales levan a Blacksad de volta a Nova York.
O programa inclúe ademais algúns referentes dos múltiples mundos paralelos á propia banda deseñada: o cine ou a animación.. Estará na Coruña Jesús Alonso Iglesias, o responsable da imaxe do último grande éxito de animación cinematográfica, Spiderman. O seu traballo poderá verse exposto en Viñetas 2022. Viñetas 2022 quere render asemade unha homenaxe aos creadores e creadoras que son o pasado, o presente ou están a protagonizar o cambio do cómic en España,  eses que van ser responsables do seu futuro: Fernando de Felipe (El hombre que ríe, Museum); Borja González (Grito nocturno); Mayte Alvarado (La Isla) ou Fidel de Tovar e Dani Bermúdez, referentes indiscutíbeis do manga español (Liquid memories, El tiempo de los tres).
Viñetas sempre mira cara ao mercado francobelga, referente na novena arte. “É por iso –explica Miguelanxo Prado– quixemos contar con Pierre Alary, un dos seus expoñentes máis relevantes que “abraiou a todo o mundo coa súa versión libre de El Zorro titulada Don Vega e mesmo pola súa adaptación do personaxe Conan o Bárbaro en La reina de la costa negra con Moryan ao guión”. Carlos Portela e Sergi San Julián volven a Viñetas coa novela gráfica A Conta Atrás, á fin completa, con unha segunda parte ata o de agora inédita. Os orixináis achegan a traxedia do Prestige e cobren ese espazo que dedicamos sempre ás obras que usan a linguaxe do cómic para a denuncia e a crítica social.
Esther entra na familia
Alén dos orixinais e as charlas cos autores, hai un elemento de Viñetas que o identifica como ningún outro: a familia de figuras –nacionais ou alleas- que se agochan polas rúas cada verán. Batman, Spiderman, Superman, os Simpson, a Pitufina, o Príncipe Valente, Astérix e Obélix, Mortadelo e Filemón, Blacksad ou Corto Maltés, están desexando facer a súa aparición cada agosto, aínda que só sexa para seren as estrelas máis fotografadas do Salón. Tras de 25 anos, os selfies daqueles que os descobren aquí e acolá pola cidade adiante han ser xa milleiros. Este 25 aniversario vén con sorpresa engadida: a familia crece cunha nova figura; e unha moi desexada. Esther, o referente feminino da España dos 60 e os 70 que creou Purita Campos. Unha moza, por riba, que tivo o mérito de amosar a moitas mozas españolas dos 60 e os 70 que cousa era o feminismo, as relacións e a incorporación ao mundo laboral.
O primeiro cuarto de século do Salón trae outra novidade. Blacksad, Hellboy e Xabarín compartirán a cara cos afeccionados que teñan o capricho de converterse por uns intres en súper heroes de papel.
A ciencia dos océanos
Viñetas desde o Atlántico recupera este 2022 un vello amigo: o Aquarium Finisterrae coma espacio expositivo para acoller “Viñetas: a ciencia dos océanos”, unha mostra comisariada por Toni Guiral que nos achegará ao mundo científico a través do cómic, e dedicada á honrar a memoria de Francisco Franco del Amo, Paco Franco, quen fora director técnico dese museo, científico e amigo leal do festival, falecido en setembro pasado.
Un ano máis, Viñetas acollerá o Premio Castelao de Banda Deseñada da Deputación da Coruña. A sala de exposicións Salvador de Madariaga será a que presente os orixinais da obra galardoada en 2021, “Nós seis”, de Julia Lago. Alí tamén estará “María Casares. En tres actos”, de Inés Vázquez, Rubén Rial e Dani Xove aos lapis e Manuel L. Poy ao guión, editado polo concello coruñés e ilustrada na coberta por Camille Benyamina.
A Torre de Hércules multiplicarase por vinte e cinco este 2022. O símbolo da cidade non podía ser alleo ao aniversario do Salón. Un ano máis poderán visitarse alí os carteis que foron a imaxe de Viñetas no último cuarto de século. Prevese asemade a edición dun selo de correos conmemorativo do 25 aniversario que reproducirá o cartel da edición, obra, coma o primeiro da serie, de Miguelanxo Prado.
O director do festival do cómic destaca a singularidade do Salón Internacional polo feito de ser quen de reunir, edición tras edición, tal número de orixinais dos autores convidados. “Os creadores son –somos- moi protectores cos orixinais e é difícil conseguir un salón coma este, onde o que prima sexa a mostra dos debuxos orixinais; e iso só é posible grazas á sona que nos gañamos no sector, coidando do autor e mais da súa obra, o que sería imposible sen o traballo que fai dende hai 25 anos o equipo municipal responsable das salas de exposicións”. O obxectivo, desde o principio, foi facer de Viñetas un salón de autor, onde o encontro sosegado entre os afeccionados e os creadores fose posible. “Conseguímolo, remata. Viñetas é un referente.
Polo festival pasaron estes años autores de altura: premios Nacionais de Cómic, Premios Eisner (os Ócar da novena arte), referentes americanos dos súper heroes da Marvel ou DC Comics; autores das novelas gráficas máis singulares, dos tebeos infantís máis recoñecidos; lendarios creadores de manga xaponés. E, mesmo así, Viñetas nunca esqueceu o mundo editorial. De aí esoutro clásico do festival, a Rúa da BD, un espazo que acolle cada edición ao redor de trinta librarías especializadas de toda España. Ao seu carón, as editoriais terán igualmente este 2022 unha carpa na que presentar as súas novidades.
VIÑETAS DESDE O ATLÁNTICO 2022, UNA INVITACIÓN PARA RECORRER LO ACONTECIDO EN EL NOVENO ARTE EN ESTE CUARTO DE SIGLO DE LA MANO DE REFERENTES DEL COMICViñetas desde o Atlántico2022-08-02T13:19:43+02:00
Viñetas desde o Atlántico2022-08-11T17:18:27+02:00
SALA DE EXPOSICIONES PALEXCO
Martes 9 – 18.15h
Alicia Jaraba Abellán (Vigo, 1988)
Licenciada en Filoloxía Hispánica e Francesa, comezou a traballar como debuxante de cómics en 2017,  publicando en Francia dous libros da serie Les détectives du surnaturel con guión de N. M. Zimmermann, e posteriormente a novela gráfica en dous tomos L’onde Dolto, con guión de Séverine Vidal.
No noso país deuse a coñecer da man da antoloxía O puño e a letra, onde corenta autores adaptaban poemas de Yolanda Castaño no que se considera o primeiro libro de comic poetry, diálogo entre poesía e cómic, da historieta galega.
Este ano debuta como autora completa con Soy la Malinche, unha novela gráfica, onde mestura as súas dúas grandes afeccións: o cómic e os idiomas.
Ambientada no século XVI, Soy la Malinche relata a historia de Malinalli, filla dun xefe de clan centroamericano. Pouco despois da morte do seu pai é vendida a un clan maia para traballar no campo e satisfacer a libido do seu novo amo. Un día, enormes barcos aparecen no horizonte… son os españois, comandados por Hernán Cortés. Grazas ao seu coñecemento de varias linguas e relixión, aos seus dezaoito anos esta moza acabará por se converter na Malinche, a intérprete dos conquistadores e amante de Cortés. Será tamén ela quen terá a coraxe de dicir unha palabra prohibida ás mulleres do seu tempo: non! Alén da lenda, aquí está a historia da Malinche, viva, nova, inexperta, moitas veces superada polos acontecementos, mais, sobre todo, humana.
2018 – O puño e a letra (Edicións Xerais)
2022 –  Soy La Malinche (Nuevo Nueve)
SALA DE EXPOSICIONES PALEXCO
Martes 9 – 19.30h
Borja González (Badajoz, 1982)
Ilustrador e historietista de formación autodidacta, fixo os seus primeiros primeiros pasos en fanzines como El Hombre Alto, Roland, Las aventuras de John Gummo e Teresa.
Tamén publicou en revistas e xornais, como GQ, Rockdelux ou Ara, e expuxo os seus orixinais en galerías de España e Francia.
Entre 2012 e 2013 colaborou en cómics de varios autores, como o Apocalipsis según San Juan editado por EDT, e Putokrío obra de De Ponet.
En 2012, ademais, publicou a súa primeira obra en solitario, un cómic coeditado por ERE e Dadá Ediciones baixo o título La boca del lobo, unha biografía ficticia do pintor pacense Antonio Juez e Carolina Coronado. Ao ano seguinte, adaptou o poema de Goethe El Rey de los Elfos para El verano del cohete, editorial que el dirixía xunto a Mayte Alvarado e Rui Díaz.
De entre as súas obras breves, destacan Panorama esperanzador (2015), La Reina Orquídea (2016) e Menneval(2018), aínda que a súa confirmación tivo lugar como autor das novelas gráficas. A primeira delas, The Black Holes(2018). A falta de rostros nos personaxes, o aire poético, ás veces estraño e, sobre todo, un extraordinario dominio do que non se mostra na historia, converteron a Borja González nun dos autores de referencia entre os novos creadores da historieta española.
Se The Black Holes chamou poderosamente a atención de crítica e público, a súa seguinte obra, Grito nocturno(2021), non fixo máis que confirmar o seu talento e cumprir con suceso as expectativas postas nel converténdose nun éxito desde a súa publicación.
Actualmente, ademais do seu traballo como historietista, dirixe, xunto a Mayte Alvarado, o proxecto Spiderland/Snake, dedicado á difusión de fanzines e cómics en liña onde se pode ler a súa obra The Unseen Records.
2015 – Panorama esperanzador (El verano del cohete)
2016 – La reina orquídea (El verano del cohete)
2018 – Menneval (Spiderland/Snake)
2018 – The Black Holes (Reservoir Books)
2021 – Grito Nocturno (Reservoir Books)
DANI BERMÚDEZ · FIDEL DE TOVAR
SALA DE EXPOSICIONES PALEXCO
Mércores 10 – 18.15h
Dani Bermúdez (Barcelona, 1981)
Fidel De Tovar (Barcelona, 1982)
Formado en narración no Ateneo de escritura de Barcelona e en fotografía documental no CFD, a fascinación de Fidel de Tovar pola cultura nipoa lévalle a realizar en 2013 a fotoreportaxe Hanami sobre a floración da cerdeira en Xapón, co que gaña o premio ao mellor documental de revista Piel de Foto e que publica tamén na revista sobre tendencias xaponesas Eikyô (2014). En 2016 crea o guión de Arashiyama, la montaña de los deseos e, xunto ao debuxante Dani Bermúdez, gaña o XI concurso manga de Norma Editorial. A obra publícase en 2017 e gaña o premio a mellor manga español nos Rameneos 2018 do portal líder en actualidade anime e manga Ramen para dos e álzase co premio homónimo no festival Manga Barcelona.
Pola súa banda, Dani Bermúdez, é un amante do idioma e a cultura xaponesa, moi influenciado polo cinema e os videoxogos, que estudou Belas Artes na escola Llotja e Ilustración na escola Joso. En 2005 publica a súa primeira serie manga Onegai Señorita na revista Line Magazine. Participou en dúas obras colectivas, ambas as dúas publicadas por Letrablanka Editorial: Let’s Cook! (2012) e Olympics (2013). En 2017 publica Arashiyama, la montaña de los deseos, obra gañadora do concurso manga de Norma Editorial, e a súa primeira obra como debuxante único e xunto a Fidel De Tovar (guionista). En 2018, Bermúdez recibiu o premio ao mellor mangaka español no Héroes manga Madrid por esta mesma obra.
Desde que comezan a traballar xuntos convértense nun tándem creativo moi activo que, ademais de amosar o proceso de creación das súas obras en directo en Twitch, tamén traducen, maquetan e deseñan obras para varias editoriais.
Arashiyama, a súa primeira obra conxunta, xoga con elementos fantásticos tomando como punto de partida unha antiga lenda que conta que se se consegue chegar á cima de Arashiyama á noitiña do cuarto día de lúa chea do ano, os deuses concederán a quen o consiga, un desexo. Por iso os pequenos Shin e Sumie escápanse de casa da súa avoa para ir a “a montaña dos desexos” e pedir aos deuses que fagan volver aos seus pais da súa “longa viaxe polo ceo”. O que non se imaxinan é que en Arashiyama agardan algo máis que deuses.
No ano 2020 publícase unha nova edición ampliada con máis páxinas en cor e información adicional sobre o universo da obra.
Liquid Memories, o seu seguinte manga, esta vez en dous volumes, supuxo un cambio de rexistro con respecto a Arashiyama. Do fantástico de corte familiar, pasaban a un thriller ambientado no Londres actual, onde unha serie de violentos asasinatos sacode a tranquilidade dos habitantes da cidade. O nexo común, ao parecer, é que todos os crimes teñen algo en común: a auga.
Con esta obra gañaron en 2019 o premio ao mellor manga español no festival Manga Barcelona, converténdose nos primeiros autores en alzarse con este premio dous anos consecutivos e con dúas obras diferentes.
O seu último traballo, El tiempo de los tres, é unha historia de corte máis íntimo. A Sagrada Familia derrubouse e, con ela, algo rachou no interior da ceramista Elda, que voa de volta desde Kobe a Barcelona para reconciliarse cun pasado doloroso. E é entón, nas rúas de Barcelona, onde rememora a súa vida nos 90 xunto a Jules e Hiroshi, os seus compañeiros de piso da época, tentando pechar unha ferida que leva demasiado tempo aberta.
2017 – Arashiyama (Norma Editorial)
2019 – Liquid Memories. 2 volúmenes (Norma Editorial)
2021 – El tiempo de los tres (Norma Editorial)
Xoves 11 – 19.30h
David Rubín (Ourense, 1977)
Tras estudar deseño gráfico, lánzase ao mundo do cómic, a animación e a ilustración. Nos primeiros 2000 comeza a publicar, converténdose nun dos integrantes fundamentais do colectivo Polaqia con presenza obrigada na súa publicación Barsowia así como na revista infantil Golfiño editada por La Voz de Galicia ou na revista Dos veces breve.
Coa súa primeira obra longa, El circo del desaliento, é nomeado como autor revelación no Salón Internacional do Cómic de Barcelona de 2006, gaña o primeiro premio Castelao con Onde ninguén pode chegar, e edítase en galego, castelán, italiano e francés. A súa seguinte novela gráfica,  O salón de té do oso malaio, publicada en 2006, edítase tamén en Francia, Italia e a República Checa, e leva catro nomeamentos aos premios do Salón Internacional do Cómic de Barcelona 2007, logra o galardón ao autor revelación e acredítalle como finalista do I Premio Nacional do Cómic.
Posteriormente Cuaderno de tormentas, editado por Planeta en 2008, é nomeado ao mellor debuxo de novo na cita de Barcelona. Codirixe Espíritu del bosque, unha longametraxe de animación CGI, e o mesmo ano adapta ao cómic Romeo y Julieta, de William Shakespeare, e, ao ano seguinte El monte de las ánimas, de Gustavo Adolfo Bécquer, ambas as dúas para a editorial SM.
No ano 2010 mergúllase na actualización en cómic do mito de Heracles cos dous tomos de El Héroe que verán a luz entre 2011 e 2012.
Rubín ten unha actividade incesante e, a continuación, ocúpase consecutivamente dunha adaptación do poema épico Beowulf, en colaboración con Santiago García, dous spin offs de Battling Boy, de Paul Pope, centrados no personaxe de Aurora West, dos que se publicaron dous tomos: El momento de Aurora West e La caída de la casa West  por Debolsillo en 2014 e 2015, así como La ficción, xunto co guionista Curt Pires, editado por Astiberri, e Miguel en Cervantes. El retablo de las maravillas, realizado con Miguelanxo Prado e coeditado por Astiberri e Acción Cultural Española en 2015.
En 2016 realiza xunto a Marcos Prior a novela gráfica Gran Hotel Abismo á vez que comeza en Ether, xunto a Matt Kindt. Posteriormente realizará un dos arcos da serie Rumble, con guión de John Arcudi, na que o Rubín recolle o testemuño de James Harren, encargado de debuxar os tres primeiros tomos. Mentres, segue traballando en varios episodios da serie Black Hammer, serie publicada pola editorial Dark Horse, con guións de Jeff Lemire.
Ese mesmo ano é nomeado a catro premios Eisner en catro categorías diferentes: a mellor debuxante/entintador, mellor adaptación doutro medio, mellor cor e á mellor serie de continuidade.
Estes últimos anos seguiu desenvolvendo unha actividade continua no mercado norteamericano. Desde encargarse do tramo final da serie Rumble, con guión de John Arcudi, ata a novela gráfica Cosmic Detective, de inminente saída, realizada xunto a Jeff Lemire e Matt Kindt.  Ademais, colaborou, entre outros, no Detective Comics 1000 ou Black Hammer Street of Spiral, e ten realizado multitude de portadas.
Actualmente está a rematar El fuego, obra que publicará Astiberri Ediciones a finais deste mesmo ano.
2005 – El circo del desaliento (Astiberri Ediciones)
2011 – El héroe. 2 volúmenes (Astiberri Ediciones)
2013 – Beowulf (Astiberri Ediciones)
2014 – Battling Boy. 2 volúmenes (Penguin Random House)
2016 – Gran Hotel Abismo (Astiberri Ediciones)
2017 – Ether (Astiberri Ediciones)
2018 – Black Hammer 2 (Astiberri Ediciones)
2018 – Cuaderno de tormentas edición ampliada (Astiberri Ediciones)
2018 – Sherlock Frankenstein y La legión del mal (Astiberri Ediciones)
2019 – Rumble. Volúmenes 4 a 6 (Astiberri Ediciones)
2019 – O salón de té do oso malaio (Demo Editorial)
Xoves 11 – 19.30h
Emma Ríos (Vilagarcía de Arousa, 1976)
Licenciada en Arquitectura, na Universidade da Coruña, comezou debuxando e editando os seus propios fanzines en Ourense, influída tanto polos comic books americanos como polos mangas procedentes de Xapón. Eses primeiros traballos verían a luz no fanzine APB, A prueba de balas, dentro do colectivo Polaqia.
Tras demostrar os seus dotes para a narrativa gráfica, probou sorte no mercado norteamericano, debuxando a miniserie Hexed, e o nacional, creando a adaptación de Amadís de Gaula para a editorial SM, compatibilizando a creación de historietas co traballo nun estudo de arquitectura. Posteriormente entraría directamente a traballar en Marvel Cómics onde debuxou en series como Runaways, Dr. Strange, Firestar, The Amazing Spider-Man, Osborn, Heralds ou Captain Marvel.
Desta etapa na Casa das Ideas destacan especialmente tres traballos: o primeiro, á fronte do segundo volume de Strange, serie dedicada ao Feiticeiro Supremo da Terra, e guionizada por Mark Waid, da que realizaría os catro primeiros números, a reinterpretación da orixe deste mesmo personaxe que fixo xunto ao guionista Greg Pak en Doctor Strange. Primera temporada, e, sobre todo, os seis primeiros números do volume sexto de Captain Marvel, titulado no noso país como Capitana Marvel. Anhelando volar, guionizados por Kelly Sue DeConnick, coa que establecería unha grande amizade que a levaría, en última instancia, a abandonar a famosa editorial para poder crear os seus propios proxectos.
É nesta nova aventura na editorial Image onde Emma Ríos amosa todo o potencial do que xa dera boa conta nos seus traballos en Marvel. Primeiro sería en Bella Muerte, con guións da citada Kelly Sue DeConnick, na que a artista deixaría patentes os seus extraordinarios dotes para a narrativa. Bella Muerte é unha serie que combina de forma maxistral o realismo máxico coa brutalidade do western crepuscular. Esta primeira entrega foi nomeada a varios premios Eisner en 2014: Sue DeConnick como mellor guionista, Emma Ríos por mellor lapis/entintado e mellor portada, e Jordie Bellaire na categoría de mellor cor.  En 2015 gañou o Premio á Mellor Obra Internacional no festival de Expocómic e a medalla de bronce no Japan International manga Award.
Autora dunha grande inquietude, a súa seguinte obra, I. D., vería a luz na antoloxía Island Magazine, da que foi co-editora, tamén baixo o paraugas do selo Image, e sería nomeada á Mellor antoloxía nos premios Eisner de 2017. I. D. é unha distopía que analiza o conflito entre percepción e identidade a través da loita de tres persoas que consideran un “transplante de corpo” como a solución ás súas vidas.
En 2016 apareceu a segunda entrega de Bella Muerte, titulada El oso. Unha historia intensa e poética onde a filla dunha muller agonizante fai un pacto cunha das parcas. Aprazar a morte da muller para dar ao seu fillo a oportunidade de volver a casa e despedirse dela. Mais o mozo está nunha trincheira en plena fronte de batalla en Europa. As parcas da Morte e a Fortuna converxen para enfrontarse coa parca da Guerra, que pretende cobrar unha terrible factura. Unha nova entrega que afonda no universo creado por DeConnick e Ríos ampliando a súa mitoloxía.
En 2017 colaborou xunto a oito autoras na colección primavera de Prada que homenaxeaba a autoras de cómic.
O seu seguinte traballo sería no campo do guión, xunto á debuxante Hwei Lim para a que escribiu Mirror. El reflejo de la montaña, que é a primeira entrega dunha serie sobre os alquimistas da Sincronía e os animais conscientes da colonia de Irzah. Un relato que, por riba de calquera outra cousa, explora o concepto de humanidade. Parcialmente inspirada en Oda a Kirihito, de Osamu Tezuka, e A illa do Dr. Moreau, de H. G. Wells, Mirror é unha historia sobre a identidade, a aceptación e a liberdade de elixir.
A terceira entrega de Bella Muerte, titulada La rata, chegaría en 2019 repartida en cinco entregas, publicándose recompilada ao ano seguinte en España.
Desde entón, a súa actividade centrouse máis na realización de historias curtas, entre as que cabe destacar as súas colaboracións no primeiro número da nova colección Batman Black and White, titulada Sísifo;  La cosa del pantano: Cuentos de la ciénaga con guión de Vita Ayala; Marvel Divas ou no
Villanos de Gotham Especial Aniversario, cunha historia de G. Willow Wilson sobre Poison Ivy que introducía a súa nova serie.
Ademais do seu labor como historietista, nos últimos anos destacou tamén na súa faceta como ilustradora, colaborando, entre outros, con Wizards of the Coast para Magic The Gathering, ou Edicións Gigamesh, como autora das portadas das novas edicións de Bosque Mitago y Lavondyss de Robert Holdstock; obtendo polo seu traballo en Bella Muerte. La rata, o prestixioso premio Eisner  en 2020 á mellor autora de portadas.
2009 – Hexed, la marca de Lucifer (El Patito Editorial)
2010 – Extraño (Panini España)
2013 – Capitana Marvel, Anhelando volar (Panini España)
2013 – Prophet. Número 1 (Aleta Ediciones)
2013 – Doctor Extraño. Primera Temporada (Panini España)
2014 – Bella muerte. 3 volúmenes (Astiberri Ediciones)
2016 – I. D.  (Astiberri Ediciones)
2017 – Mirror (Astiberri Ediciones)
2018 – Runaways, Enseñanza en casa (Panini España)
2018 – Marvel Saga. Volúmenes 59, 61, 73 y 83 (Panini España)
2021 – La cosa del pantano: Cuentos de la ciénaga (ECC)
Xoves 11 – 18.15h
Fernando de Felipe (Zaragoza, 1965)
Doutor en Belas Artes pola Universidade de Barcelona, é profesor titular da Facultade de Comunicación Blanquerna, onde dirixe desde 2006 o Máster Oficial en Cinema e TV da Universitat Ramon Llull. Como ensaísta, é autor de títulos como Joel y Ethan Coen: El cine siamés (1999), Barton Fink (1999), Adaptación (2008), Ficciones Colaterales(2011), Memento Mori (2012), Cronoendoscopias (2014) ou Cómo construir un buen guión audiovisual (2016), e tamén participou nos volumes colectivos Imágenes para la sospecha (2001), Realidad virtual (2004), El Paraíso de Prometeo (2006), Mad Men (2015), The Horror! (2015), The Wire University (2016), Regreso a Twin Peaks (2017) ou Black Mirror: Porvenir y tecnología (2018).
Desde finais dos anos oitenta e ata finais dos noventa, estivo enteiramente dedicado ao mundo do cómic, publicando a nivel internacional obras como Nacido salvaje (1989) e ADN (1990), ambas as dúas con guión de Óscar Aibar, S.O.U.L. (1991), con guión de Jaime Vane e, desde entón, traballando en solitario, El hombre que ríe (1992), Marketing & Utopía Made in USA (1993), MUSEUM (1994, premio do Salón do Cómic de Barcelona) ou as dúas primeiras partes da triloxía Black Deker: Deep South Story e Yellow Moon (1995-1997). Durante ese período, De Felipe converteuse nun dos autores de referencia no panorama nacional.
Foi tamén realizador e guionista de cinema e televisión (Oedipus, Darkness, Palabras encadenadas, Motel Spaghetti,Toon Toon), director editorial das coleccións Widescreen (Glénat) e (EX)Tensións (Trípodos/URL), e crítico televisivo do diario La Vanguardia.
Tras un hiato de case vinte e cinco anos, en 2021, ECC Edicións, a través da Biblioteca Fernando de Felipe, iniciou a recuperación da totalidade da súa obra achegando, ademais, multitude de material inédito.
1995 – Black Deker. 2 volúmenes (Ediciones Glénat)
1998 – Marketing  & Utopía Made in USA (Ediciones Glénat)
1998 – Museum (Ediciones Glénat)
2021 – Nacido salvaje (ECC)
2022 – ADN (ECC)
2022 – S.O.U.L. (ECC)
2022 – El hombre que ríe (ECC)
Mércores 10 – 19.30h
Jesús Alonso Iglesias (Madrid, 1972)
Licenciado en Belas Artes pola Universidade de Madrid na especialidade de Deseño, traballou no campo do deseño, a ilustración e a animación nos estudos Milímetros e Fanciful Arts.
Debutou no cómic en 2010 con Silhouette, con guión de Víctor Santos, un superheroe pulp que protexe París da ocupación nazi durante a segunda Guerra Mundial á marxe da resistencia. Uns considérano un heroe nacional, e outros un terrorista que desestabiliza o delicado equilibrio de poder. Dous anos máis tarde, Alonso Iglesias e Santos volverían a este personaxe en Silhoutte. Arcángeles oscuros, aventura editada, tamén como a primeira, por Dolmen Editorial.
No ano 2013 aparecería o seu primeiro libro como ilustrador: Jesús Alonso Iglesias (Trespuntocero), no que se recompilaban toda clase de bosquexos, explicacións sobre o proceso de ilustración e unha entrevista.
Tras estas primeiras incursións no xénero de aventuras bélico, a súa carreira dá un salto cualitativo con El fantasma de Gaudí (2015), obra con guión de El Torres, que os fixo gañadores do Premio á Mellor Obra no Salón do Cómic de Barcelona 2016 e ser nomeados aos premios Eisner e Harvey en 2018. Nela, Alonso Iglesias demostra o seu enorme talento dando o salto á cor e demostrando que é un autor capaz de manexarse con soltura tanto no cómic de aventuras histórico,  como no thriller contemporáneo.
En 2016 presenta PDM. Paquet de Merda, o seu primeiro traballo para o mercado francobelga, unha autobiografía ficcionada do propio guionista da obra, Pierre Paquet, editor da editorial francesa homónima, coprotagonizada polo seu can Fiston,  e editado en España por Dibbuks.
Ao ano seguinte, dá un novo xiro á súa carreira con Los Dalton, obra baseada nos inimigos de Lucky Luke. Con guión de Olivier Visonneau e un enfoque realista, Los Dalton conta como os famosos irmáns, perseguidos por todos os corpos de policía do país, deciden fuxir a Arxentina. Pero non sen antes dar un último gran golpe: roubar dous bancos ao mesmo tempo. Os habitantes de Cotteyville, Kansas, recoñecen a dous dos irmáns e, armados ata os dentes, tentarán frustrar o atraco no que se converterá nun baño de sangue.
En paralelo ao seu traballo no mundo historieta, Alonso Iglesias volve á animación onde achegará o seu talento a unha das producións de Marvel máis valoradas dos últimos anos e gañadora do Óscar á mellor película de animación en 2019: Spider-Man, Un nuevo universo.  Nela, e nunha primeira fase, participará no deseño de personaxes xunto a outros artistas, coordinados todos por Alberto Mielgo para, posteriormente, levar a cabo o desenvolvemento final dos mesmos xunto a Shiyoon Kim.
2010 – Silhouette (Dolmen Editorial)
2012 – Silhoutte. Arcángeles oscuros (Dolmen Editorial)
2013 – Jesús Alonso Iglesias (Trespuntocero) (Ninth Ediciones)
2015 – El fantasma de Gaudí (Dibbuks)
2016 – PDM (Dibbuks)
2017 – Los Dalton (Dibbuks)
SALA DE EXPOSICIONES PALACIO MUNICIPAL
Sábado 13 – 19.30h
Juan Díaz Canales (Madrid, 1972)
Afeccionado desde a infancia aos cómics e aos debuxos animados, formouse nun estudo de animación e foi membro fundador da compañía Tridente Animation. Con todo, a consagración chégalle no campo da historieta. A súa celebridade está vencellada estreitamente á figura do debuxante granadino Juanjo Guarnido, a quen coñeceu no campo da animación e con quen creou a serie Blacksad, un éxito instantáneo de crítica e público desde a súa aparición en 2000 e da que, ata a data, publicáronse seis volumes: Un lugar entre las sombras, Artic Nation, Alma roja; El infierno, El silencio; Amarillo e Todo cae, primeira parte dun díptico no que o famoso detective volve a Nova York, escenario da súa primeira aventura.
Este serie mereceu os máis apaixonados eloxios e os galardóns máis distinguidos, incluíndo o premio á mellor serie no festival de Angoulême, o premio Eisner á mellor edición de material internacional, o premio á mellor obra no Salón de Barcelona e o Premio Nacional do cómic, entre outros.
Ademais da súa colaboración con Guarnido, Díaz Canales traballou xunto a outros debuxantes españois: con Gabor realizou Los patricios (2009) e con José Luis Munuera creou Fraternity (2011).
Posteriormente e, como autor en solitario, asinou a novela gráfica Como viaja el auga (2016), un relato social en clave noir que homenaxeaba, en certa medida, á cidade de Madrid ademais de reflexionar sobre o paso do tempo.
O seu traballo máis popular nos últimos tempos foi a nova encarnación de Corto Maltés, que desenvolve en compañía do debuxante Rubén Pellejero e da que se publicaron ata a data os álbums: Bajo el sol de medianoche,Equatoria e El día de Tarowean. Trátase dun traballo delicado e respectuoso que lle rende homenaxe á obra de Hugo Pratt sen renunciar por iso a imprimirlle un selo persoal.
A súa última obra, Gentlemind, escrita en colaboración con Teresa Valero, e debuxada por Antonio Lapone é un díptico que percorre a historia dunha publicación ficticia do mesmo nome, da súa directora, e dos personaxes claves na súa vida, entre os anos corenta e mediados dos setenta do pasado século
2000 – Blacksad. 6 volumes (Norma Editorial)
2002 – Blacksad Extra. 3 volumes (Norma Editorial)
2011 – Fraternity. Integral (Astiberri Ediciones)
2014 – Blacksad. Integral. 1 (Norma Editorial)
2015 – Corto Maltés. 3 volumes (Norma Editorial)
2016 – Como viaja el agua (Astiberri Ediciones)
2022 – Gentlemind. Integral (Norma Editorial)
SALA DE EXPOSICIONES PALACIO MUNICIPAL
Sábado 13 – 19.30h
Juanjo Guarnido (Granada, 1967)
Formado como debuxante na Facultade de Belas Artes de Granada, cúrtese como historietista colaborando en diversos fanzines e traballando esporadicamente para Cómics Fórum (onde realiza portadas e ilustracións de personaxes Marvel).
A principios dos 90 trasládase a Madrid, onde  gaña a vida realizando storyboards para diversas produtoras televisivas. Máis adiante establécese en París, onde comeza a traballar para a división europea de Disney nas súas producións cinematográficas, incluídas as cintas Goofy e hijo, El jorobado de Notre Dame, Hércules, Tarzán, Atlantise El planeta del Tesoro.
En 2000 dá un salto cualitativo na súa carreira co lanzamento do primeiro álbum de Blacksad, escrito polo guionista Juan Díaz Canales (a quen coñecera durante a súa estadía en Madrid). Esta serie —que consta ata o de agora de seis títulos— foi un éxito instantáneo que lles abriu aos seus autores as portas do mercado francés, vendendo centos de milleiros de copias e recollendo multitude de galardóns, como o premio ao autor revelación no Salón de Barcelona, o premio á mellor serie no festival de Angoulême, o premio Eisner ao mellor álbum internacional e o Premio Nacional do Cómic, entre outros.
Ademais desta obra magna, a máis premiada do cómic español das últimas décadas, Guarnido debuxou os tres álbums de que consta a serie Brujeando (2008-2012), escritos pola guionista Teresa Valero.
Presentou o seu seguinte traballo en 2019, xunto ao guionista francés Alain Ayroles. Trátase de El Buscón en Las Indias, unha homenaxe á inmortal creación de Quevedo, que retoma as desventuras do famoso pícaro alí onde a novela as deixou en suspenso.
O seu último traballo é o sexto álbum da serie Blacksad. Realizado, como os anteriores, xunto a Juan Díaz Canales, Todo cae é a primeira parte dun díptico, no que John Blacksad volve a Nova York, escenario da súa primeira aventura.
2000 – Blacksad. 6 volumes (Norma Editorial)
2002 – Blacksad. Extra. 3 volumes (Norma Editorial)
2014 – Blacksad. Integral. 1 (Norma Editorial)
2019 – El Buscón en Las Indias (Norma Editorial)
2021 – Brujeando. Integral (Astronave)
*foto de Rita Scaglia
SALA DE EXPOSICIONES PALEXCO
Martes 9 – 19.30h
Mayte Alvarado (Badajoz, 1978)
Autora de cómics e ilustradora, publicou o conto ilustrado Miss Marjorie (2013), o cómic colectivo Fantasmas (2014) e os cómics E-19 (2015), Descalzos.
Los doce apóstoles de México (2018), El lago (2018) e, en colaboración con Borja González, o díptico Jardín/Una caja vacía (2019).
Ilustrou libros como La casa de Bernarda Alba (2017) e Escrito al margen: anecdotario indiscreto de la vida literaria(2019) e, ademais, colaborou en medios como GQ ou Ara.
En 2018, coa obra Descalzos. Los doce apóstoles de México, encarga do Centro Estremeño de Estudos e Colaboración con Iberoamérica,  onde relata a viaxe que en 1524, partindo do porto de Sanlúcar de Barrameda, fixeron un grupo de frades franciscanos coa misión, encomendada pola Coroa española e a Igrexa católica de evanxelizar o Novo Mundo, deixa máis que patente a súa enorme madurez gráfica, a súa destreza no manexo dos silencios, cultivada desde as súas primeiras obras como en E-19,  e o seu talento no uso da cor.
Cun personalísimo e expresivo debuxo, La isla (2021) é o seu cómic máis extenso e complexo ata a data, aínda que, en certa medida, poderiamos considerar El lago (2018) como unha antesala da mesma. Nela relata a historia dos habitantes dunha illa que viven baixo a ameaza dunha antiga lenda: un conto de mariñeiros segundo o cal unha grande onda chegará un día para arrasar todo ao seu paso e mergullar os seus fogares na profundidade do océano. Pola súa paisaxe espida, deambulan, con extraordinario sentido do movemento e gran delicadeza, os personaxes que dan vida a esta historia: unha moza que se expón aos límites do seu pequeno mundo, un home que vive aferrado á dor tras unha grave perda e un can que parece a fantasía vivente da lenda da illa
La isla é unha historia poética e inquietante, que xoga coas lendas da tradición dos pobos costeiros, na que Mayte Alvarado, a través do seu rechamante debuxo, explora, con grande acerto, as posibilidades gráficas do medio.
En 2022 gañou o premio á mellor autora emerxente pola ACDCómic e o premio Anteface do Salón do Cómic de Valencia á mellor obra nacional publicada en 2021 por La isla.
2015 – E-19 (El verano del cohete)
2018 – El lago (Spiderland/Snake)
2018 – Descalzos. Los doce apóstoles de México (Centro Estremeño de Estudos e Colaboración con Iberoamérica )
2021 – La isla (Reservoir Books)
Sábado 13 – 18.15h
Pierre Alary (París, 1970)
Estudou animación na École des Gobelins e traballou durante dez anos nos estudos de animación de Disney en Montreuil, primeiro como asistente e despois como animador. Durante esta etapa participou en películas como Goofy e hijo,  El jorobado de Notre Dáme, Hércules,  Tarzán ou El emperador y sus locuras.
Iniciouse no mundo do cómic coas edicións Vents d’Ouest en 1993. Baixo o pseudónimo Stanley, colaborou con Didier Crisse en Griffin Dark, l´Alliance. En 2001, creou a serie Les Échaudeurs des Ténèbres para a editorial Soleil.
Desde 2004 ocupouse dos tomos de Belladona -con Ange como guionista-, e que sería a súa primeira obra publicada no noso país. Con todo, a súa confirmación como un autor destacado chegaría da man de Simbad e Silas Corey -co guionista Fabien Nury-. A primeira publicariase de xeito integral, mentres que de Silas Corey publicaríanse dous volumes: La red Aquila e Silas Corey. Todas estas obras publícanse en España por Dibbuks.
Xunto ao guionista de Lincoln, Olivier Jouvray, adaptaría, posteriormente, Moby Dick, o clásico de H. Melville amosando a súa enorme versatilidade.
Máis recentemente, e en solitario, realiza Don Vega, versión libre e primixenia de “El Zorro”, o coñecido personaxe creado por Johnston McCulley. O éxito de crítica e público colleitado por esta obra, en principio unitaria, fixo que o seu autor contemple a posibilidade de realizar novos volumes.
A súa última obra aparecida en España abre a colección de adaptacións realizadas por artistas franceses do soado personaxe Conan o Bárbaro, creado por Robert E. Howard. Con guión do coñecido guionista Morvan, Alary realizaría a adaptación dun dos relatos máis populares do personaxe: A raíña da costa negra.
2007 – Belladona (Dibbuks)
2011 – Simbad. Integral (Dibbuks)
2013 – Silas Corey. 2 volúmenes (Dibbuks)
2014 – Moby Dick (Dibbuks)
2019 – Mi traidor (Dibbuks)
2021 – Don Vega (Nuevo Nueve)
2022 – Conan el Cimmerio. 1 volumen (Planeta Comic)
SALA DE EXPOSICIONES PALEXCO
Venres 12 – 19.30h
Sergi San Julián (Barcelona, 1973)
De formación autodidacta, Sergi San Julián deuse a coñecer ao gran público con Gorka (Camaleón Edicións), serie de fantasía heroica que iniciou en solitario e continuou coa colaboración de Albert Monteys. Máis tarde, retomou ao personaxe nunha miniserie escrita por Carlos Portela, con Fernando Iglesias (Kohell) realizando os storyboards.
Ao longo dos anos participou en sagas creadas por outros autores: en Fanhunter: Celsquest (Edicións Fanhunter), con guión de Roke González e cor de Oriol San Julián, e en Los Reyes Elfos: Historias de Faerie II (Dolmen), onde debuxou unha historia escrita por Víctor Santos.
Para o mercado francobelga debuxou Interface (Dargaud), con guión de Dominique Latil e cor de Oriol San Julián. E colaborou co guionista Xavier Morell na miniserie Lunita (Amigo Cómics), publicada en EE.UU e editada en España por Unrated Comic.
Traballa de forma habitual coa axencia Comicon, para a que realizou a serie Technomage (Carlsen) con Josep Maria Polls, David Parcerisa e Oriol San Julián. Ademais, colaborou nas cabeceiras Micky Maus e Power Rangers, e creou, xunto a Alexis Capera, The Staff, serie de historietas sobre as vicisitudes da profesión.
A súa obra como humorista gráfico tivo difusión en diversos xornais, revistas de humor e publicacións alternativas: Kale Gorria, Ardi Beltza, Avant, Setmanari de Comunicació Directa, l’Accent ou El Jueves.
Na súa bibliografía ocupa un lugar destacado A conta atrás, novela gráfica escrita por Carlos Portela que por fin se publicou de forma íntegra a cargo de ECC en castelán e galego no vixésimo aniversario do desastre do Prestige.
1999 – Gorka Apócrifo (Planeta Cómic)
2009 – Gorka. El viento de Odei (Dolmen Editorial)
2020 – Lunita. Números 1 a 3 (Unrated Comic)
2021 – La cuenta atrás (ECC)
CONVIDADOSViñetas desde o Atlántico2022-08-11T17:18:27+02:00
UNHA SEGUNDA SESIÓN DE FIRMAS E AS CHARLAS DOS DEBUXANTES TERESA VALERO E PEPE LARRAZ POÑERÁN O BROCHE FINAL ÁS ACTIVIDADES DA XXIV EDICIÓN DE VIÑETAS DESDE O ATLÁNTICO
UNHA SEGUNDA SESIÓN DE FIRMAS E AS CHARLAS DOS DEBUXANTES TERESA VALERO E PEPE LARRAZ POÑERÁN O BROCHE FINAL ÁS ACTIVIDADES DA XXIV EDICIÓN DE VIÑETAS DESDE O ATLÁNTICO
UNHA SEGUNDA SESIÓN DE FIRMAS E AS CHARLAS DOS DEBUXANTES TERESA VALERO E PEPE LARRAZ POÑERÁN O BROCHE FINAL ÁS ACTIVIDADES DA XXIV EDICIÓN DE VIÑETAS DESDE O ATLÁNTICO
Viñetas desde o Atlántico2021-08-13T11:39:58+02:00
O Festival Internacional de Cómic coruñés remata este domingo, día 15, aínda que as mostras de orixinais seguirán abertas ao público ata o 5 de setembro
UNHA SEGUNDA SESIÓN DE FIRMAS E AS CHARLAS DOS DEBUXANTES TERESA VALERO E PEPE LARRAZ POÑERÁN O BROCHE FINAL ÁS ACTIVIDADES DA XXIV EDICIÓN DE VIÑETAS DESDE O ATLÁNTICO
A segunda e última sesión de firmas celebrarase mañá sábado entre as 12 e as 13.30 horas no lateral ou no interior da carpa de actividades situada na feira editorial, segundo a climatoloxía. Debido ás restricións sanitarias, só poderá acceder un  afeccionado por autor ou autor- tandem de cada vez e haberá un número limitado de solicitantes de firma, por orde de chegada, que haberán de facer cola no exterior.
O apartado de súper heroes que nunca falta en Viñetas está a cargo do debuxante madrileño Pepe Larraz, un dos máis destacados contistas españois que traballan para o mercado estadounidense. A súa obra pode verse na sala de exposicións Palexco. A charla co representante do universo Marvel será no Kiosco ás 18.15 horas
A guionista e debuxante madrileña Teresa Valero é a autora dun dos fenómenos editoriais da tempada, “Contrapaso” (Kiosco Alfonso). A obra narra en formato de novela negra unha trepidante historia que nos mergulla na España franquista dos anos 50 e aborda asuntos de plena actualidade coma o roubo de nenos. A súa charla será ás19.30 horas
Os afeccionados teñen mañá unha nova oportunidade para acadar que algún dos autores do cadro de invitados da XXIV edición de Viñetas desde o Atlántico lles asine un exemplar das súas obras. De 12 á 13.30 horas celebrarase na carpa de actividades situada na feira editorial. Debido ás restricións sanitarias, só poderá acceder un  afeccionado por autor ou autor- tandem de cada vez e haberá un número limitado de solicitantes de firma, por orde de chegada, que haberán de facer cola no exterior. Participarán todos os debuxantes que expoñen obra esta edición agás Das Pastoras, quen non puido desprazarse ata Coruña.
Xa pola tarde, o debuxante español de súper heroes do universo Marvel Pepe Larraz (18.15 h) e a autora do fenómeno editorialContrapaso, Teresa Valero (19.30 h), poñen fin ao calendario de charlas.
A asistencia á sesión de sinaturas e mais as conferencias estará suxeita ás normas sanitarias que inevitablemente as limitan. Ambas as actividades poñerán o broche final a esta nova edición do Salón Internacional do Cómic da Coruña, que igual que en 2020, estivo marcada pola nova normalidade derivada da pandemia Covid-19. Así, á sesión de firmas só poderá acceder un número concreto de persoas, por orde de chegada. Os autores atenderán un afeccionado de cada vez. Aqueloutros terán que agardar a súa quenda provistos de máscara e mantendo a distancia de seguridade. Tamén o aforo para asistir ás charlas con Larraz e Valero estará limitado a 18 asistentes. Os interesados deben de apañar os pases media hora antes das charlas. Unha vez completado ese grupo de dezaoito xa non se expedirán máis. Os que non poidan acceder teñen a alternativa de seguilas en youtube, a través do portal web do festival (vinetasdesdeoatlantico.com),onde quedarán aloxadas, coma o resto das deste Viñetas 2021.
O apartado de súper heroes que nunca falta en Viñetas está a cargo do debuxante madrileño Pepe Larraz, un dos contistas españois que traballan para o mercado estadounidense. A súa primeira colaboración con Marvel data do ano 2010, cun número de New Avengers: Luke Cage. Tras desa primeira toma de contacto, Larraz foi desenvolvendo a súa carreira como debuxante de cómic para a editorial en coleccións como Spidergirl, Thor ou Wolverine, the X-Men. É ademais o responsable, xunto ao guionistas Jonathan Hickman, da revitalización dos mutantes de House of X.. Hoxe en día, Larraz é unha figura consagrada do denominado universo Marvel. A súa obra está no Palexco.
A guionista e debuxante madrileña Teresa Valero, nomeada aos premios Eisner deste ano, é a autora dun dos fenómenos editoriais da tempada, Contrapaso. A vida dos outros (Kiosco Alfonso). A obra narra en formato de novela negra unha trepidante historia que nos mergulla na España dos anos 50, en plena ditadura franquista, e na que toca temas de plena actualidade coma o roubo de bebés ou a loita polos dereitos da muller. Todo, por riba, desenvolvido co aire do xornalismo de sucesos da época, que encarnara El Caso. A carreira profesional de Valero, que repite en Viñetas, está moi ligada ao sector da animación. É unha das fundadoras, xunto con Juan Díaz Canles, Anxo Martín e Juan Carlos Moreno, do estudo Tridente Animación, onde realiza traballos para diversas series (Nanook, Curto Maltés ou Cédric) e longametraxes (Astérix e os Viquingos, Three Wise Men ou Becassin).
A XXIV edición do Salón Internacional de Cómic pecha as súas portas este domingo. Rematan as actividades. Os convidados retornan aos seus lugares de residencia mentres os libreiros e editoriais levantan as súas casetas e as personaxes de cómic deixan as rúas para volveren aos seus cuarteis de inverno. Si seguirán abertas ao público as exposicións. As mostras do Kiosco Alfonso, Palexco, Pazo de María Pita e Sala Salvador de Madariaga poderán seguir visitándose ata o 5 de setembro.
UNHA SEGUNDA SESIÓN DE FIRMAS E AS CHARLAS DOS DEBUXANTES TERESA VALERO E PEPE LARRAZ POÑERÁN O BROCHE FINAL ÁS ACTIVIDADES DA XXIV EDICIÓN DE VIÑETAS DESDE O ATLÁNTICOViñetas desde o Atlántico2021-08-13T11:39:58+02:00
Viñetas desde o Atlántico2022-08-12T18:11:48+02:00
Todos os invitados estarán a asinar os días:
Venres 12 | 18.00 a 20.00 horas
Sábado 13 | 12.00 a 13.30 horas
Haberá que facer cola no KIOSCO ALFONSO para conseguir UN TICKET por autor.
No caso de que che interese máis dun, terás que volver solicitalo posteriormente á primeira firma.
FILA ÚNICA independentemente do invitado e zona de sinaturas.
Sinaturas no Kiosco Alfonso e caseta de firmas de RÚA DA BD segundo invitado.
Con cada autor estarán soamente dúas persoas simultaneamente para evitar molestias.
Carpa Viñetas na Rúa da BD
SinaturasViñetas desde o Atlántico2022-08-12T18:11:48+02:00
O AGARIMO CÓMPLICE DUNHA CIDADE QUE SE ENTREGA A VIÑETAS
O ABARROTE CÓMPLICE DUNHA CIDADE QUE SE ENTREGA A VIÑETAS
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORAS
Viñetas desde o Atlántico, Festival Internacional de la Historieta de A Coruña - 8 a 14 agosto 2022.
Avatar Viñetas 2022 @vinetasdesde ·
Ata o 4 setembro👇
SALA MUNICIPAL EXPOSICIONES SALVADOR DE MADARIAGA
· MARÍA CASARES: En tres actos
· JULIA LAGO: Nós seis. Premio Castelao da Deputación da Coruña 2021
🎫 ENTRADA DE BALDE
📌 Rúa Durán Lóriga, 10
⏰ 12:00 a 14:00 / 18:00 a 21:00
Reply on Twitter 1560235547506900993 Retweet on Twitter 1560235547506900993 3 Like on Twitter 1560235547506900993 9 Twitter 1560235547506900993
Plaza de María Pita, 1. 15001 A Coruña
981 184 200 | 010
O AGARIMO CÓMPLICE DUNHA CIDADE QUE SE ENTREGA A VIÑETAS
O ABARROTE CÓMPLICE DUNHA CIDADE QUE SE ENTREGA A VIÑETAS
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORAS
Viñetas desde o Atlántico, Festival Internacional de la Historieta de A Coruña - 8 a 14 agosto 2022.
Avatar Viñetas 2022 @vinetasdesde ·
Ata o 4 setembro👇
SALA MUNICIPAL EXPOSICIONES SALVADOR DE MADARIAGA
· MARÍA CASARES: En tres actos
· JULIA LAGO: Nós seis. Premio Castelao da Deputación da Coruña 2021
🎫 ENTRADA DE BALDE
📌 Rúa Durán Lóriga, 10
⏰ 12:00 a 14:00 / 18:00 a 21:00
Reply on Twitter 1560235547506900993 Retweet on Twitter 1560235547506900993 3 Like on Twitter 1560235547506900993 9 Twitter 1560235547506900993